આમ તો નજીબ જંગનો કાર્યકાળ જુલાઈ ૨૦૧૮માં પૂરો થવાનો હતો. પંરતુ તેમણે ૧૯ મહિના વહેલું રાજીનામું આપી દીધુ‌ં. નજીબની નિમણૂક મનમોહન સરકારે જુલાઈ ૨૦૧૩માં કરી હતી. કોંગ્રેસે ભાજપ અને આપ વચ્ચેની ખાનગી ડીલના કારણે તેમણે રાજીનામું આપ્યું હોવાની વાત કરી છે. જોકે બીજી તરફ જંગે તેમના અંગત કારણોસર રાજીનામું આપ્યુ હોવાનું પણ બહાર આવી રહ્યું છે. પરંતુ જેવી વાત થઈ રહી છે તેવું નથી. કારણ કે જંગના રાજીનામાની પટકથા તો બે માસ પહેલા નકકી થઈ ગઈ હતી. તેમાં આમ આદમી પાર્ટીની ભૂમિકા મહત્વની રહી હોવાનું માનવામાં આવે છે. એક નિયુક્તના મુદા પર જંગ અને કેજરીવાલ વચ્ચેનો વિવાદ દિલ્હી હાઈકોર્ટ સુધી પહોંચી ગયો હતો. કોર્ટે ઓગસ્ટમાં કોમેન્ટ આપી હતી કે ઉપરાજ્યપાલને કેન્દ્ર સરકારના કર્મચારી તરીકે ગણાવ્યા હતા. કેન્દ્ર સરકાર અને ઉપરાજ્યપાલ વચ્ચે દિલ્હી સરકારે માલિક અને નોકર જેવા સંબંધ ગણાવ્યા હતા. જોકે આ મામલે હજુ નિર્ણય આવ્યો નથી.